O R A T I O. . Ill 



Sic alio tempore fulmen percutit unam alteramque turrim. Mollius , baud 

 aliter atque antiquarius scholae romanticae , omnes templorum turres defendere 

 et custodia sua tueri studet , provocans ad sanam gentis nostrae mentem , 

 magistratus appellans , et pro singulis aedificiis , in quibus antiquitatis 

 tbesauri asservantur , aut divina oracula Cbristianis explicantur , fulminis 

 deductorem rogans. 



Cum tali ratione prodesse civibus suis inprimis vellet , subinde tamen ad 

 observationes faciendas vel adscripta elaborandamajoris ambitus sese applicuit. 

 Haec omnino primaria Mollii opera nuncupare licet. 



Ad prius pertinere genus censeo eximia ilia experimenta de Celeritate soni, 

 (quae cum doctissimo viro ejusque amicissimo Alberto vanBeek Mollius instituit) 

 non tantum , quod hujusmodi observationes longum tempus , magnum ordinis 

 studium , et singulare judicium requirunt, vel etiam instructissimum in- 

 strumentorum apparatum , vel multorum adjuvantium auxilium , quibus om- 

 nibus conjunctis baud facile quis gaudere solet, nisi qui professor sit apprime 

 doctus et a multis dilectus ; — • sed praesertim , quia observationes illae , quas 

 summo suo ingenio dirigere solebat, apud nostrates novae prorsus erant, ac 

 praeterea, quippe accuratissime factae, fructus praebuerunt longe majores iis, 

 quos Britanni vel Franci ad illud usque tempus sibi comparare potuerant. 



Reliqui Mollii labores primarii sunt : 



Ejus additamenta ad Kampenii HiHoriam Literarum Batavarum. In hisce 

 Mollius tamen non nisi matbematicorum et physicorum vitas spectavit; de 

 iis autem ita disquisivit , ut dubium sit, judicium ejus magis mirere, an 

 solidam eruditionem. 



Alterum opus primarium est commentatio de inventis tubis opticis. Quodsi 

 quis dicat , in bac commentatione elaboranda Mollium maximam partem usum 

 fuisse Swindenii hac de re annotatis , baud ei repugnabo , dummodo bene 

 intelligat, vel sic etiam hunc laborem fuisse Atlantis cujusdain opus, cui 

 tot nova insuper adjecit Mollius, ut eum non satis in hisce admirari possimus. 



Est hie liber non chaos aliquod , prouti Koningii liber de inventa typo- 

 ^rapA«a , nee polemica scriptio , uti Scheltemae analecta Costeriana, sed totum 

 aliquod constituens, ad persuadendum aptum , liber est optimae frugis, 

 dignissimus omnino , quo tanquam praemio in scholis ornentur juvenes , qui 

 maximos in Algebra et Mathesi progressus fecerint. 



